./data/phi0914/phi00140/phi0914.phi00140.perseus-lat1.xml
is spe potiundi ad poenam corporis eius amissa, quod       reliquum erat, id studere, ne super inpunitatem etiam praemio sceleris       frueretur   Antigonum igitur adpellat, cui et       palam facti parricidii gratia obnoxius erat, neque pudendum aut paenitendum eum       regem Macedonibus propter recentem patrui Antigoni gloriam fore censebat             “quando in eam fortunam veni” inquit,       “Antigone, ut orbitas mihi, quam alii detestantur parentes,  optabilis esse debeat, regnum, quod a patruo tuo forti, non solum fideli       tutela eius custoditum et auctum etiam accepi, id tibi tradere in animo est             te unum habeo, quem dignum regno iudicem;       si neminem haberem, perire et exstingui id mallem quam Perseo scelestae fraudis       praemium esse   Demetrium excitatum ab inferis       restitutumque credam mihi, si te, qui morti innocentis, qui meo infelici errori       unus inlacrimasti, in locum eius substitutum relinquam   ” ab hoc sermone omni genere honoris producere eum       non destitit  cum in Thracia Perseus abesset, circumire Macedoniae urbes       principibusque Antigonum commendare; et, si vita longior subpetisset, haud       dubium fuit, quin eum in possessione regni relicturus fuerit   ab Demetriade profectus Thessalonicae plurimum       temporis moratus fuerat  inde cum Amphipolim venisset, gravi morbo est       inplicitus   sed animo tamen aegrum magis       fuisse quam corpore constat, curisque et vigiliis, cum identidem species et       umbrae insontis interempti filii agitarent, cum diris exstinctum esse       exsecrationibus alterius   tamen admoneri       potuisset Antigonus, si aut adfuisset aut statim palam       facta esset mors regis   medicus Calligenes, qui curationi       praeerat, non expectata morte regis a primis desperationis notis nuntios per       dispositos  ,  ita ut convenerat, misit ad Perseum et mortem regis in adventum eius       omnes, qui extra regiam erant, celavit   obpressit igitur necopinantes ignarosque omnes       Perseus et regnum scelere partum invasit